**GEOGRAFIJA, 8. razred, 10. teden** (25. 5. 2020. – 29. 5. 2020)

**17. šolska ura: MEDMORSKA AMERIKA**

* V **učbeniku** na **str. 85-87** si počasi in natančno **preberite** učno snov o **Medmorski Ameriki. Zapišite snov v zvezek**. (glejte naslednjo stran)
* **Preverjanje in utrjevanje znanja** (kaj v zvezi z Medmorsko Ameriko poznate):
	+ V **atlasu** na str. **str. 146-147** si ogledate **lego Medmorske Amerike** (ozek pas med Mehiko in celinskim delom Južne Azije) ter vse **države**, ki tu ležijo. Poiščete **Karibsko morje** in **Panamski prekop** – **kaj je to?**
	+ **Značilnosti površja:** nižine ob morju, notranjost bolj gorata in planotasta.
	+ **Podnebje:** ob Karibskem morju veliko padavin in visoke temperature (tropski deževni gozd), v notranjosti vlažno, a hladneje , ob Tihem oceanu pa ponekod precej sušno.
	+ **Gospodarstvo:**
		- Kaj je to **monkulturno plantažno poljedelstvo** (beseda »mono« pomeni ena) in katere so **tipične rastline**, ki rastejo na teh zemljiščih?
		- Zakaj je **del prebivalstva vseeno podhranjen**?
		- Za gorato notranjost je bolj značilna **živinoreja**.
	+ **Prebivalstvo:** kdo so **prvotni prebivalci**, kaj se je zgodilo po **prihodu Evropejcev** ter od kje se je tu znašlo **temnopolto prebivalstvo**?
	+ **Novi pojmi:** **mulati** (potomci evropejskih in afriških staršev), **mestici** (potomci evropejskih in indijanskih staršev), **zambi** (potomci afriških in indijanskih staršev), **Kreoli** (potomci prvotnih španskih priseljencev).

**18. šolska ura: KARIBSKI OTOKI**

* V **učbeniku** na **str. 88-90** si počasi in natančno **preberite** učno snov o **Karibskih otokih. Zapišite snov v zvezek**. (glejte naslednjo stran)
* **Preverjanje in utrjevanje znanja** (kaj v zvezi s Karibskimi otoki poznate):
	+ S pomočjo **atlasa** na str. **str. 147** naštejte **glavne otoške skupine**: **Veliki Antili**, **Mali Antili** in **Bahamski otoki**. Ponovite razliko med **vulkanskim** in **koralnim otokom** (glejte snov pri Oceaniji)
	+ Poznate **pomen morja** (ribolov, podnebje, turizem …).
	+ **Podnebje**: vpliv vlažnih vzhodnih vetrov z Atlantika na SV, sušni JZ.
	+ **Težave prebivalcev** Karibskih otokov:
		- **Naravne nesreče** (tropski viharji): kaj je **hurikan**/**orkan**/**tajfun** in **kako nastane**?
		- **Premajhne možnosti za zaslužek**: težave v kmetijstvu, odseljevanje …, naraščanje pomena industrije.
		- **Izredno velik pomen turizma**, a **kdo je lastnik hotelov in trgovin**?
		- **Hitra rast števila prebivalcev**.

**Dodatno utrjevanje:** na <https://eucbeniki.sio.si/geo8/2587/index.html> (glej zavihek **STRANI, str. 111-125)** in **rešite** vse naloge. Ta naloga ni obvezna, je pa zelo dober način, kako preverite, ali razumete novo učno snov.

17. šolska ura: zapis v zvezek

**Medmorska Amerika**

Ozek pas kopnega med Mehiko in Južno Ameriko, med Tihim oceanom in Karibskim morjem.

**Države:** Gvatemala, Belize, Honduras, Salvador, Nikaragva, Kostarika, Panama (pomen Panamskega prekopa).

**Površje in podnebje:** Ob **Karibskem morju** so primorske nižine (veliko padavin in visoke temperature, tropski deževni gozd). Notranjost je bolj gorata in planotasta (hladneje, a vlažno). Najmanj padavin pade na obali ob Tihem oceanu.

**Gospodarstvo:**

* Velike plantaže na veleposestvih (usmerjeni v en sam pridelek – **monokulturno poljedelstvo**). Tipične rastline sladkorni trst, banane, ananas, kokos, tobak, kava (izvoz!) …
* Ogroženost zaradi rastlinskih bolezni ali naravnih nesreč.
* Domačini imajo na voljo le slabša zemljišča – revščina in podhranjenost prebivalstva.
* Danes je v notranjosti bolj značilna živinoreja.

**Prebivalstvo:** Prvotni prebivalci indijanska ljudstva (npr. Maji, Tolteki, Azteki), priseljenci iz Evrope (Kreoli), na silo pripeljani afriški črnci, številni mešanci: mulati, mestici, zambi.

18. šolska ura: zapis v zvezek

**Karibski otoki**

**Glavne otoške skupine:**

* **Veliki Antili** (Kuba, Jamajka, Hispaniola z državama Haiti in Dominikansko republiko)
* **Mali Antili** (Portoriko, Antigva in Baruba, Martinique ...)
* **Bahamski otoki**

**Podnebje** na otokih je različno. Velik vpliv imajo predvsem vetrovi (vlažni vzhodni vetrovi z Atlantika prinašajo veliko dežja na SV, JZ deli so bolj suhi).

**Številne težave prebivalcev** Karibskih otokov:

* **naravne nesreče:** tropski viharji (hurikan, tajfun, orkan) in njihova rušilna moč
* **premajhne možnosti za zaslužek** (mladi odhajajo iskati delo drugam)
* **velik pomen turizma**,a veliko hotelov in trgovin je v rokah tujcev
* **hitra rast števila prebivalcev**